कोरियामा नेपाललाई ३ स्वर्णसहित  १९ पदक
दक्षिण कोरियाको जिन्छन सहरमा सोमबार सम्पन्न प्रथम विश्व युवा  मार्शल आर्टस् मास्टरसिपमा नेपालले ३ स्वर्णसहित १९ पदक जितेर दोस्रो स्थान हासिल गरेको छ ।
सोल — दक्षिण कोरियाको जिन्छन सहरमा सोमबार सम्पन्न प्रथम विश्व युवा मार्शल आर्टस् मास्टरसिपमा नेपालले ३ स्वर्णसहित १९ पदक जितेर दोस्रो स्थान हासिल गरेको छ ।प्रतियोगितामा ५५ केजी समूहबाट सशिन मुक्तान, ५० केजी समूहबाट अस्मिता खड्का र ७० केजी समूहबाट दिपेन्द्र वोगटीले स्वर्ण पदक हात पारेका हुन् ।१० देशका खेलाडि सहभागी उक्त खेलमा नेपालले ३ स्वर्ण सहित ६ रजत र १० का‌स्य पदक हात पारेर दोश्रो स्थान हासिल गरेको थियो । नेपालका विभिन्न तौल समूहका ४१ खेलाडिले सहभागिता जनाएको थियो ।नेपाल योङमुदो संघका अध्यक्ष मोहनकुमार कार्कीको नेतृत्वमा आएको नेपाली खेलाडीहरुले विभिन्न ९ तौल समुहमा भाग लिएका थिए ।यसैगरी अन्तराष्ट्रिय योङमुदो संघले अन्तर्राष्ट्रिय रेफ्री तालिम मार्फत योङमुदो संघका लोकेन्द्र आचार्यलाई अन्तर्राष्ट्रिय रेफ्रीका रुपमा नियुक्त गरेको छ ।